রেবতী নক্ষত্রে সূর্যের গোচরে তিন রাশির অর্থহানির যোগ

রেবতী নক্ষত্রপুঞ্জের (Revati Nakshatra) ২৭টি নক্ষত্রের মধ্যে শেষ নক্ষত্র, যা মীন রাশিতে পড়ে, এই নক্ষত্রের শাসক বুধ। রেবতী নক্ষত্রকে সম্পদ, সমৃদ্ধি এবং সুখী জীবনের সঙ্গে যুক্ত বলে মনে করা হয়।

২০২৫ সালের ৩১ মার্চ (সোমবার) দুপুর ২ টো ৮ মিনিটে সূর্য উত্তরা ভাদ্রপদ নক্ষত্র ত্যাগ করে রেবতী নক্ষত্রে প্রবেশ করবে। রেবতী নক্ষত্রে সূর্যের গোচরে (zodiac signs) তিন রাশির অর্থহানির যোগ (Financial losses) ।

মিথুন: মিথুন রাশির জাতক-জাতিকাদের যেকোনওভাবে অর্থনাশের একটি যোগ তৈরি হবে। সঞ্চয় করা অর্থও বিভিন্ন কারণে ব্যয় হতে পারে। বিনিয়ো বা ব্যবসায় ক্ষতির যোগ রয়েছে। আর্থিক বোঝা বাড়বে। সূর্যের গোচরের সময় আপনার শারীরিক কোনও অসুস্থতা আপনাকে কষ্ট দিতে পারে। পেটের সমস্যা ও মাইগ্রেন দেখা দিতে পার। স্বাস্থ্যের দিকে খেয়াল রাখুন। ধৈর্য্য রাখুন। সম্পর্কে কোনও জটিলতা দেখা দিতে পারে। পারিবারিক জীবনে শান্তি বিঘ্নিত হতে পারে। প্রেমে ভুল বোঝাবুঝি বাড়তে পারে। এখনই নতুন কাজ শুরু করবেন না।

আরও পড়ুন- শনি আর রাহুর যুতিতে তিন রাশির কর্মক্ষেত্রে উল্লেখযোগ্য পরিবর্তন

কন্যা: আর্থিক ক্ষতির সম্মুখীন হবে কন্যা রাশির জাতক/জাতিকা। আয়ের থেকে ব্যয় বেশি হবে। শারীরিক সমস্যায় অর্থ ব্যয় হতে পারে। মাথা ঠান্ডা রেখে কাজ করতে হবে। চাকরির ক্ষেত্রে কিছু জটিলতা তৈরি হতে পারে। স্বাস্থ্যর দিকে খেয়াল রাখুন। মানসিক চাপ ও উদ্বেগ বাড়তে পারে। আত্মসংযম বজায় রাখুন। পরিবারের কোনও সদস্যের সঙ্গে মত বিরোধ দেখা দিতে পারে। প্রেমের ক্ষেত্রে দূরত্ব বাড়বে।

মকর: সূর্যের গোচর মকর রাশির জাতকদের আর্থিক ক্ষেত্র শুভ নয়। আর্থিক ক্ষতির আশঙ্কা। একসঙ্গে টাকা খরচ হতে পারে, যেকোনও কারণে। ব্যবসায় লোকসান হতে পারে। স্বাস্থ্যেরও অবনতি হতে পারে। মানসিক চাপ বাড়বে, নিজের প্রতি যত্নশীল থাকুন। সময়মতো আপনার স্বাস্থ্যের যত্ন নিন। পরিবারে নিকট কারুর কাছ থেকে মানসিক আঘাত পেতে পারেন। আপনার কথা এবং আবেগ নিয়ন্ত্রণ করা উচিত, ভেবে চিন্তে কথা বলার চেষ্টা করবেন। প্রেমের সম্পর্কে একটু সময় দিন, না হলে ভুল বোঝাবুঝি বাড়বে।

ডিসক্লেমার : কোনও রাশির জাতক বা জাতিকার ভাগ্যে কী রয়েছে সেই সংক্রান্ত কোনও মতামত কলকাতা টিভি অনলাইনের নেই। কলকাতা টিভি অনলাইন জ্যোতিষ সম্পর্কিত কোনও সম্পাদকীয় / সম্পাদক-নিয়ন্ত্রিত তথ্য, পরামর্শ প্রদান করে না। প্রদত্ত পরামর্শ ও তথ্য প্রয়োগের আগে সংশ্লিষ্ট বিশেষজ্ঞের পরামর্শ নিন।